open-index/open-wikipedia-markdown huggingface dataset:
Škotijos I lyga

**Škotijos I lyga** () – trečias pagal pajėgumą divizionas Škotijos futbolo lygų sistemoje. Divizione žaidžia 10 komandų. Kiekvienais metais pirmą vietą užėmusi komanda patenka į 2-ąją pakopą, paskutinę vietą užėmusi komanda iškrenta į 4-ąją pakopą. Kiekviena komanda viena prieš kitą žaidžia 4 kartus per sezoną. 3 taškai yra skiriami už pergalę, 1 taškas už lygiąsias.

## Istorija

Škotijos lygų futbolo pradžioje 3-ąją pakopą atitiko regioninių lygų aukščiausieji divizionai. 1923 m. sudarytas nacionalinis 3-osios pakopos divizionas, veikęs iki 1926 m., po to atnaujintas 1946–1955 m. Dabartiniu formatu lyga įkurta 1975 m., 2013 m. reformuota.

## Čempionai

*  – Arthurlie Barrhead
*  – Nithsdale Wanderers
*  – nutrauktas
* 1926–1946 m. – nevyko
*  – Stirling Albion
*  – East Stirlingshire Falkirk
*  – Forfar Athletic
* 1949–1955 m. vyko grupėse
*  – FC Clydebank
*  – Stirling Albion
*  – Clyde Glasgow
*  – Berwick Rangers
*  – FC Falkirk
*  – Queens Park Glasgow
*  – Clyde Glasgow
*  – Brechin City
*  – Forfar Athletic
*  – FC Montrose
*  – Dunfermline Athletic
*  – Meadowbank Thistle
*  – Ayr United
*  – Albion Rovers Coatbridge
*  – Brechin City
*  – Stirling Albion
*  – FC Dumbarton
*  – Clyde Glasgow
*  – FC Stranraer
*  – Morton Greenock
*  – Stirling Albion
*  – Ayr United
*  – FC Stranraer
*  – FC Livingston
*  – Clyde Glasgow
*  – Partick Thistle
*  – Queen of South Dumfries
*  – Raith Rovers Kirkcaldy
*  – Airdrie United
*  – Brechin City
*  – FC Gretna
*  – Greenock Morton
*  – Ross County Dingwall
*  – Raith Rovers Kirkcaldy
*  – Stirling Albion
*  – FC Livingston
*  – FC Cowdenbeath
*  – Queen of South Dumfries
*  – Rangers Glasgow
*  – Greenock Morton
*  – Dunfermline Athletic
*  – FC Livingston
*  – Ayr United
*  – FC Arbroath
*  – Raith Rovers Kirkcaldy
*  – Partick Thistle
*  – Cove Rangers
*  – Dunfermline Athletic
*  – FC Falkirk


## Nuorodos
* 
* Rsssf.org
** Scotland - List of 3rd Level Champions
** Scotland - Final Tables Third Level 1924-2004
* Samtlige vindere af den tredjebedste række (Foot.dk)
* Scotland League One (Soccerway.com)
* Scottish League One (Soccerbase.com)
Ramunė Adomaitienė

**Ramunė Adomaitienė** (g. 1968 m. lapkričio 5 d. Klaipėda) – Lietuvos lengvaatletė, neįgaliųjų sportininkė ir trenerė.

## Biografija
1991 m. baigė Vilniaus pedagoginį institutą. Nuo 2000 m. Klaipėdos sporto centro lengvosios atletikos trenerė.

## Sportiniai pasiekimai
* 2005 m. Europos neįgaliųjų lengvosios atletikos čempionatas Espoo (Suomija), rutulys – penkta vieta
* 2006 m. pasaulio čempionatas, Asenas (Olandija), ietis – pirma vieta (27,95 m), rutulys – antra vieta (10,08 m)
* 2006 m. pasaulio uždarų patalpų žaidynės rutulys – trečia vieta, 60 m bėgimas – trečia vieta
* 2007 m. tarptautinės neįgaliųjų lengvosios atletikos varžybos, Rio de Žaneiras (Brazilija), ietis – pasaulio rekordas (34,47 m)

## Šaltiniai
MYT

**MYT**, **Myt** arba **myt** be taškų arba su taškais gali reikšti:
* **MYT** –  Majotas, triženklis šalies kodas pagal:
** Tarptautinės standartizacijos organizacijos standartą ISO 3166-1;
* **** – Mandaya, Sangab kalba () kalbos kodas pagal ISO 639-3 standartą;
MEX

**MEX**, **Mex** arba **mex** be taškų arba su taškais gali reikšti:
* **MEX** –  Meksika, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **MX-MEX** – Meksiko valstija, kodas pagal ISO 3166-2:MX standartą;
* Mars Express – Marso tyrimų misija.
Taschen

**Tashen** – meno knygų leidykla. Leidžia knygas apie architektūrą, dizainą, dailę, madą, fotografiją, šiuolaikinį meną, reklamą ir erotiką. Įkurta 1980 m. Kelne, Vokietijoje.

## Istorija

1980 m. 18-metis komiksų kolekcionierius Benediktas Taschen Kelne, Vokietijoje, įkūrė 25 m² parduotuvę savo komiksų kolekcijai. Parduotuvė išsiskyrė tuo, kad čia buvo galima rasti ne tik komiksus, bet ir ne taip dažnai kituose knygynuose randamą spaudą – fetišo, ekscentriško meno, istorinės erotikos ir pornografijos žurnalus.

1983 m. jis išgelbėjo savo kompaniją nuo bankroto pelningai perpardavęs olandų siurrealisto Rene Magritte knygas. Benediktas suprato, kad leisti meno albumus pelninga ir išleidža knygą apie Salvadorą Dali.

Netrukus Taschen pradėjo leisti įvairių formatų albumus apie fotografiją, dailę, dizainą, madą, reklamos istoriją, filmus, muziką, šiuolaikinį meną ir architektūrą.

Šiuo metu Taschen turi firmines parduotuves Berlyne, Paryžiuje, Briuselyje, Beverli Hilse, Kelne, Kopenhagoje, Holivude, Kelne, Londone, Majamyje ir Niujorke.

Į istoriją Tashen įėjo išleidusi antrą pagal brangumą pasaulio leidybos istorijoje 10 000 eurų vertės 800 psl. GOAT albumą Muhammad Ali atminti.

## Šaltiniai

## Nuorodos
* Oficiali svetainė
* Benedikto Taschen interviu
Hakonas Eriksonas

**Hakonas Eriksonas** (*Hakonas Eiriksonas*, ; 995-1029) – Ladės jarlas, Norvegijos valdovas, Vorčesterio erlas.

## Biografija

Hakonas Eriksonas buvo Eriko Hakonsono ir, manoma, Danijos karaliaus Sveino Šakotabarzdžio dukters ir Knuto Didžiojo sesers Gytos () sūnus.

1012–1015 m. jis valdė Norvegiją kaip Sveino Šakotabarzdžio vasalas, jo padėjėju buvo Einaras Tambarskjelve ). Tambarskjelvė ir Hakono Einarsono dėdė Sveinas Hakonarsonas () kai kurias Norvegijos žemes valdė kaip Švedijos vasalai.

Į Norvegiją atvykus Olafui Haraldsonui (), Hakonas pabėgo į Angliją, kur jį gerai priėmė Knutas ir padarė jį Vorčesterio erlu (*earl of Worcester*). 1028-1029 m. Hakonas Eriksonas, būdamas Knuto vasalas, valdė Norvegiją, bet 1029 ar 1030 m. pradingo jūroje.

## Notes
Diana Adlienė

**Diana Adlienė** (g. 1954 m. spalio 2 d. Kaunas) – Lietuvos inžinierė, fizikė, fizinių mokslų daktarė.

## Biografija
1977 m. baigė Drezdeno technikos universitetą. 1985 m. fizikos ir matematikos mokslų kandidatė.

Nuo 1977 m. Kauno politechnikos instituto (nuo 1990 m. Kauno technologijos universitetas) dėstytoja, 1977–1983 m. Fizikos katedros Joninių prietaisų laboratorijos vedėja; Fundamentaliųjų mokslų fakulteto sekretorė, nuo 2008 m. profesorė. Stažavo 1999 m. Londono karališkajame koledže, 2002 m., 2003 m., 2004 m. Lundo universiteto Malmės universitetinėje ligoninėje, 2003 m., 2004 m. P. Šererio institute Viligene (Šveicarija).

Nuo 2006 m. Tarptautinio žurnalo „Medical physics in the Baltic States“ atsakomoji redaktorė. Medicinos fizikų draugijos pirmininkė.

## Mokslinė veikla
Mokslinių tyrimų kryptys – radiacinė fizika, radiacinė tarša, medicinos fizika (šios šakos Lietuvoje pradininkė), branduolio ir neutronų fizika, dozimetrija. Su kitais Kauno technologijos universitete 2003 m. įdiegė medicinos fizikos magistrantūros studijų programą, parengė mokslines studijas: 2005 m. „Dozių modeliavimas spindulinėje diagnostikoje“ ir 2006 m. – „Pacientų dozių optimizavimas mamografijoje“. 2006–2008 m. sukūrė ir įdiegė Lietuvoje duomenų bazę krūties vėžio patikrai (MAMOLIT). Kompleksiškai išanalizavo jonizuojančiosios spinduliuotės poveikį aplinkai bei individui ir tyrimų rezultatus pritaikė Ignalinos atominės elektrinės radiaciniam poveikiui įvertinti. Paskelbė daugiau kaip 200 mokslinių straipsnių. 5 išradimų, su kitais, mokomųjų knygų apie bendrąją ir branduolinę fiziką autorė.

## Bibliografija
* Jonizuojančioji spinduliuote (radiacija): sauga, sveikata, ekologija, vadovėlis, su kitais, 2005 m.
* Branduolinė ir alternatyvi energetika, redaktorė, KTU leidykla Technologija, 2007 m. ISBN 9789955251996

## Šaltiniai
MAR

**MAR**, **Mar** arba **mar** be taškų arba su taškais gali reikšti:
* **MAR** –  Marokas, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **** – Maratų kalba, kodas pagal ISO 639-2 ir ISO 639-3 standartus;
* Mar Čikita () – druskingas ežeras Argentinoje;
* Mar del Plata () – kurortinis miestas Argentinoje;
* Domini da Mar – viena iš trijų Venecijos respublikos dalių, žemės Viduržemio jūros salose ir ne Italijoje;
* Kovas () – metų mėnuo;
Škotijos II lyga

**Škotijos II lyga** () – ketvirtas pagal pajėgumą divizionas Škotijos futbolo lygų sistemoje. Divizione žaidžią 10 komandų. Kiekvienais metais pirmą vietą užėmusi komanda patenka į 3-ąją pakopą, paskutinę vietą užėmusi komanda neiškrenta iš diviziono. Kiekviena komanda viena prieš kitą žaidžia keturis kartus per sezoną. 3 taškai skiriami už pergalę, 1 taškas už lygiąsias.

## Istorija

Iki 1994 m. Škotijos 4-oji futbolo pakopa buvo organizuojama tik regionų mastu. 1994 m. sudaryta vieninga nacionalinė lyga, 2013 m. reformuota.

## Čempionai

*  – Forfar Athletic
*  – Livingston FC
*  – Inverness Caledonian Thistle
*  – Alloa Athletic
*  – Ross County Dingwall
*  – Queens Park Glasgow
*  – Hamilton Academical
*  – Brechin City
*  – Greenock Morton
*  – Stranraer FC
*  – Gretna FC
*  – Cowdenbeath FC
*  – Berwick Rangers
*  – East Fife Methil
*  – Dumbarton FC
*  – Livingston FC
*  – Arbroath FC
*  – Alloa Athletic
*  – Rangers Glasgow
*  – Peterhead FC
*  – Albion Rovers Coatbridge
*  – East Fife Methil
*  – Arbroath FC
*  – Montrose FC
*  – Peterhead FC
*  – Cove Rangers
*  – Queens Park Glasgow
*  – Kelty Hearts
*  – Stirling Albion
*  – Stenhousemuir FC


## Nuorodos
* 
* Samtlige vindere af den fjerdebedste række (Foot.dk)
* Scotland League Two (Soccerway.com)
* Scottish League Two (Soccerbase.com)
Frozinonės provincija

**Frozinonės provincija** () – viena iš penkių provincijų Lacijaus regione Italijoje. Provincijos sostinė – Frozinonė, turinti daugiau kaip 48 000 gyventojų. Provincijos plotas siekia 3 244 km², o gyventojų skaičius – 498 055.

Frozinonės provincijai vadovauja šalies politikas Antonio Pompeo.

## Didžiausi miestai
Verslo administravimo magistras

**Verslo administravimo magistras** () – kvalifikacinis laipsnis, suteikiamas, baigus podiplomines vadybos studijas.

## Magistrantūra ir MBA

MBA ir magistro studijos gali esmingai skirtis. MBA gali būti tik profesinė kvalifikacija, liudijanti apie praktines žinias, o ne akademinis laipsnis ar vardas. Magistrantūra – plačios teorinės studijos, kurias baigus, suteikiamas akademinis laipsnis, kurį įgijus suteikiama teisė stoti į doktorantūrą. Magistro studijoms baigti yra būtinas magistro darbas. MBA kvalifikacijos atveju tai ne visada būtina. Magistrantūros studijos – antrosios pakopos studijos (bakalauro – pirmosios), MBA – specialiosios profesinės studijos.

MBA studijos taip pat dažnai skirstomos į:
* **EMBA** (Executive MBA) – tai verslo administravimo studijos aukščiausio lygio vadovams. Paprastai su bent 10-12 metų darbinės patirties
* **IMBA** (International MBA) – verslo administravimo studijos, kuriose didelis dėmesys skiriamas tarptautinei arenai, kultūriniams skirtumas, didelių pasaulinių korporacijų valdymui.

Specialūs programos reikalavimai, pvz., aukštasis išsilavinimas (bakalauro, specialisto, magistro ir prilygintas jiems diplomas).

## Studijų kaina

Studijų kaina skiriasi. MBA studijos Vilniaus universitete  atsieis 14.000 Eur per metus, ISM – 15 000-20 000 EUR už studijų laikotarpį, Kauno technologijos universitete studijos kainuoja 10 700 Eur. 

Europoje EMBA kaina svyruoja apie tarp 20 000 ir 50 000 Eur už visą studijų laikotarpį. Kembridžo universitete MBA studijos kainuoja 63 000 EUR, London Business School – 37 230 Eur, Oksfordo universitete – 68 150 Eur.

## Karjera

Tyrimai rodo, kad baigusieji prestižinę INSEAD verslo mokyklą Prancūzijoje ir pradėjusieji dirbti finansų srityje po trejų metų vidutiniškai uždirba 280.000 Lt per metus (priešmokestinė suma). Tie, kurie pasirenka konsultacijų verslą ir gamybą, gauna kiek mažiau – 250.000 Lt.

## Lietuvoje

Lietuvoje dabar vadovams skirtą, o pasaulyje neoficialiai „lengvuoju MBA“ vadinamą EMBA () siūlo jau ne vienas universitetas: Kauno technologijos universitetas, VU TVM, Baltijos vadybos institutas ir ISM Vadybos ir ekonomikos universitetas.

## Vertinimai

MBA pasaulyje laikomas universaliausiu verslo išsilavinimu ir viena geriausių investicijų į didesnio uždarbio perspektyvas. Todėl rinkoje programą stengiasi pasiūlyti daugelis verslo mokyklų, o darbdaviams absolventus tenka rinktis ir vertinti pagal mokyklos reputaciją, atsižvelgti į programos akreditaciją federacijoje ar vertinti programas pagal mokyklos partnerių vardus.

Bet ne visi tokias programas vertina teigiamai. Pavyzdžiui, Henris Mintsbergas yra kritiškai atsiliepęs apie Verslo administravimo magistro studijas, kurios, jo teigimu, „paruošia žmones vadovauti niekam“, neparengia vadovų, galinčių gerai klausytis kitų.

## Taip pat skaitykite
* Verslo vadybos mokykla
* Verslo administravimo bakalauras
* Verslo administravimo daktaras
* Sloan draugijos programa

## Nuorodos
* Versus – Karjeros mašinos 
* Financial Times' Global MBA Rankings 2011 
* IE Business School IMBA 
* MBA Today

## Šaltiniai
Naujasis Amsterdamas (serialas)

**Naujasis Amsterdamas** () yra amerikiečių televizijos drama, kuri pasirodė 2008 m. kovo 4 d. per Fox kanalą ir baigėsi po aštuonių epizodų. Serialą sukūrė Allan Loeb ir Christian Taylor, kuriems taip pat padėjo vykdantieji prodiuseriai kartu su David Manson, Leslie Holleran, Steven Pearl and Lasse Hallström.

## Siužetas

Džonas Amsterdamas (Nikolaj Coster-Waldau) - puikus detektyvas, tačiau nepaprastas žmogus. Jis - nemirtingas. Šiam iš pažiūros 35 metų vyriškiui iš tiesų yra 400 metų. Tikroji jo gimimo data - 1609-ųjų birželio 1-oji. Tuomet jis gimė Amsterdame, Olandijoje kaip Johannas van der Zee. Vėliau pasikeitė vardą.

Serialo metu Džonas bando surasti savo gyvenimo meile (tik tai jį vėl padarytų mirtingu) ir puikiai atlieka savo kaip detektyvo darbą.

## Aktoriai ir veikėjai

* Nikolaj Coster Waldau vaidina **John Amsterdam** *(Džoną Amsterdamą)*. Džonas - puikus Niujorko detektyvas, tačiau nepaprastas žmogus. Jis - nemirtingas. Šiam iš pažiūros 35 metų vyriškiui iš tiesų 400 metų. Tikroji Amsterdamo gimimo data - 1609-ųjų birželio 1-oji. Vyriškio šaknys yra Amsterdame, Olandijoje,- tada jis vadinosi Johann van der Zee *(Johanu van der Zee)*. Keliaudamas per amžius jis gimtąjį miesto pavadinimą pasiliko kaip pavardę. 1642-aisias olandų karys per genčių žudynes Naujojo Amsterdamo kolonijoje, kuris vėliau pervadintas Niujorku, išgelbėjo indėnų mergaitę. Atsidėkodama mergaitė savo kerais suteikė kariui nemirtingumą. Mergaitė pasakė Amsterdamui, kad nemirtingas jis bus tol, kol suras savo tikrąją meilę. Nuo tos dienos praeina keturi šimtmečiai. Džonas atranda ir praranda draugus, mylimąsias, vaikus (jų net 63) ir netgi šunis. Dabartinis Džono Amsterdamo šuns vardas Trisdešimt Šeštasis. Per ilgą ir labai spalvingą gyvenimą Amsterdamas tris kartus tarnavo armijoje, pažino ir alkoholį, studijavo universitete, pasinėrė į meną, kol galiausiai tapo detektyvu.

* Zuleikha Robinson Vaidina **Eva Marquez** *(Evą Markes)*. Eva - naujoji Amsterdamo partnerė. Jos brolis taip pat yra policijos pareigūnas, o tėvas yra policijos Viršininkas Eddie Marquez *(Edis Markes'as). jos motina yra istorijos mokytoja Queens'o koledže.

* Alexie Gilmore vaidina *'Dr. Sara Millay Dillane** ''(dakterę Sarą Dilein)''. Sara dirba gydytoja San Francisko ligoninėje. Daktarė Dilein konstatuoja Amsterdamo mirtį po širdies priepuolio, tad jis yra įsitikinės, kad ji „ta vienintelė“ (jo gimininga siela). Viską komplikuoja tai, kad Sara ketverius metus yra susituokusi su Robert Camp ''(Robertu Kampu)'', nors jie gyvena atskirai.

* Stephen Henderson vaidina **Omar York** ''(Omarą Jork'ą)''. Omaras turi džiazo klubą, pavadinimu Omar's: Bar–Grill, ir yra Džono 65-erių metų sūnus, su mokyklos mokytoja Lily Rae Brown ''(Lile Raja Braun)''. Jis pavadintas [[Omar Khayyám]] vardu.

* Susan Misner vaidina detektyvų seržantę **Callie Burnett*' *(Kelę Burnet)''.

## Epizodai
### 1 Sezonas: 2008

## JAV Reitingas

## Šaltiniai
Ižorų kalba

**Ižorų kalba** (**ingrų kalba**) – finougrų kalba, vartojama ižorų Ingrijoje. 2010 m. buvo likę 120&nbsp;žmonių, kalbančių šia kalba. Dauguma jų senyvo amžiaus. Ižorų kalba nepainiotina su suomių kalbos pietryčių dialektais. Liuteronai suomiai, kalbantys pietryčių dialektais, buvo švedų valdžios skatinami emigruoti į Ingriją, kad nutautintų ižorus, kurie vis tiek liko ortodoksai.

## Abėcėlė

## Šaltiniai

## Bibliografija
* Paul Ariste 1981. *Keelekontaktid*. Tallinn: Valgus. [pt. 2.6. *Kolme läänemere keele hääbumine* lk. 76 – 82]

## Nuorodos
* Ethnologue.com
* V. Cherniavskij „Izoran keel (Ittseopastaja)/Ижорский язык (Самоучитель) (Ingrian Self-Taught Book“)" (Rusų kalba).
Latinos provincija

**Latinos provincija** () – viena iš penkių provincijų Lacijaus regione Italijoje. Provincijos sostinė ir didžiausias miestas – Latina, kuriame gyvena daugiau kaip 100 000 gyventojų. Latinos provincijos plotas siekia 2 251 km²; yra 555 692 gyventojai (2010 m.). Latinos provincijos vadovas – Armando Cusani (Forza Italia).

## Didžiausios savivaldybės
Riečio provincija

**Riečio provincija** (; tarti *[Rijèčio] provincija*) – viena iš penkių Lacijaus regiono provincijų Italijoje. Provincijos sostinė – Rietis, kuriame gyvena arti 50 000 gyventojų. Provincijos plotas siekia 2 749 km², o gyventojų skaičius – 153 258. Provincijai vadovauja šalies politikas Fabio Melilli.

## Didžiausi miestai
Nicola Zingaretti

**Nicola Zingaretti** (g. 1965 m. spalio 11 d. Romoje) – Italijos politikas, buvęs Europos parlamento narys, šiuo metu vadovaujantis Romos provincijai.

Politiko brolis Luca Zingaretti yra žymus Italijos kino aktorius.
Viterbo provincija

**Viterbo provincija** () – viena iš penkių Lacijaus regiono provincijų Italijoje. Provincijos sostinė – Viterbas, kuriame gyvena daugiau nei 60 000 gyventojų. Provincijos plotas siekia 3 612 km², o gyventojų skaičius – 299 830. Provincijai vadovauja šalies politikas lessandro Mazzoli.

## Didžiausi miestai

## Išnašos
Prancūzijos ryšiai

**Prancūzijos ryšiai ir komunikacijos**:

**[[Telefonija]]**
*Laidinių telefonų naudotojų: 35,5 mln. (2007)
*Mobiliųjų telefonų naudotojų: 56,7 mln. (2007)

**[[Radijas]]**
*Radijo stotys: AM 41, FM apie 3 500 (kartu su retransliuotojais), 2 trumpųjų bangų (1998)
*Radijo naudotojai: 55,3 mln. (1997)

**[[Televizija]]**
*Televizijos stočių: 584 (ir 9 676 retransliuotojai)
*Televizijos naudotojai: 34,8 mln. (1998)

**[[Internetas]]**
*Interneto kodas: Europos dalyje .fr, Prancūzų Gvianoje .gf, Gvadelupoje .gp, Martinikoje .mq, Reunjone .re
*Interneto tiekėjai: 62 (2000)
*Interneto naudotojai: 31 295 000 (2007)

## Šaltiniai
*CIA Factbook
NAM

**NAM**, **Nam** arba **nam** be taškų arba su taškais gali reikšti:
* **NAM** –  Namibija, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **** – Nangikurrunggurr kalba () kalbos kodas pagal ISO 639-3 standartą;
* Niat-Nam () – senovinis, tradicinis Vietnamo kovos menas;
* **U** arba **[[Nam U]]** () – viena svarbiausių Laoso upių;
* Nacionalinė pramoninimų organizacija ();
NLD

**NLD**, **Nld** arba **nld** be taškų arba su taškais gali reikšti:
* **NLD** –  Nyderlandai, triženklis šalies kodas pagal:
** Tarptautinės standartizacijos organizacijos standartą ISO 3166-1;
* **** – Olandų kalba), kodas pagal ISO 639-2 ir ISO 639-3 standartus;
Ba (Fidžis)

: *Kitos reikšmės: [[BA]]*

**Ba** – miestelis Fidžyje, 37 km atitolęs nuo Lautokos miesto, bei 62 km nuo trečio pagal dydį Fidžio miesto – Nadžio. Ba miestas užima 327 km² plotą, turi 14 596 (1996 m.) gyventojus. Miestas pastatytas ant Ba upės kranto, nuo kurios buvo duotas pavadinimas miestui. Ilgą laiką Ba miestas šalyje garsėjo dėl savo vienos eismo juostos tilto, kuris sukeldavo dideles eismo problemas. Per vieną potvynių tiltas buvo sugriautas, o po to pastatytas naujas modernesnis tiltas.

Ba buvo skirtas miesto statusas 1939 m. ir nuo to laiko jį pradėjo valdyti 15 narių taryba. Po 2002 m. rinkimų 14 narių iš tarybos priklausė Nacionalinei Fidžio federacinei partijai, likęs vienas asmuo buvo nepriklausomas.

Ba miestas administratiškai priklauso Vakariniam Fidžio padaliniui.
Jokūbas Ignotas Nagurskis

**Jokūbas Ignotas Nagurskis** (g. apie 1734 m. – m. po 1796 m., palaidotas Kurtuvėnuose, Šv. apaštalo Jokūbo bažnyčios rūsio kriptoje po Didžiuoju altoriumi) – Žemaitijos ir Lietuvos Didžiosios kunigaikštijos politinis, karinis ir visuomenės veikėjas.

## Giminė
Kilęs iš Žemaitijos bajorų, Lietuvos Didžiosios Kunigaikštystės politinių ir visuomenės veikėjų Nagurskių giminės. Tėvas Pranciškus Vladislovas Nagurskis, motina Mazovijos pastalininko duktė Joana Šukštaitė. Brolis Žemaitijos pilies teisėjas Laurynas Nagurskis (m. 1761 m. bevaikis). Su Upytės apskrities seniūno dukterimi Mariana Puzinaite turėjo sūnus Joną ir Kajetoną.

## Valdos
Priklausė stambiesiems dvarininkams: paveldėjo Kurtuvėnų dvarą, po Lauryno mirties įsigijo visas Nagurskių valdas. 1775 m. liustracijos duomenimis, jis valdė 810 dūmų Kartenoje, Kurtuvėnuose, Dirvėnuose, Pažižmėje (Didžiųjų Dirvėnų valsčius), Pavenčiuose (dab. Kuršėnų miesto dalis), Ginteniuose, Laukuvoje, Šaukote (Ariogalos valsčius), taip pat Ašmenos apskrities Ukropiškėse.

Įkūrė Jokūbavo dvarą (dab. Kretingos rajono savivaldybė), kuris ir pavadintas jo vardu. 1772 m. nusipirko architekto M. Knakfuso rekonstruotus 2 aukštų Bžostovskių (Abramavičių) rūmus Vilniuje.

## Veikla
Po brolio mirties 1752 m. gavo Pavenčių seniūniją. Nuo 1762 m. Beržėnų tijūnas, Gintenių seniūnas, nuo 1765 m. – Žemaitijos pakamaris, 1765–1776 m. – Šiaulių ir Beržėnų apskričių bajorų pulkininkas. Nuo 1779 m. titulavosi Didžiosios ir Mažosios Kartenos grafu, generaliniu pulkininku (tai prilygo etmono pareigybei), buvo Pavenčių ir Viešvėnų seniūnas. 1789 m. Šiaulių reparticijos (administracinis ir teisminis vienetas, prilygstantis apskričiai; įkurtas 1775 m.) seimelyje išrinktas Civilinės ir karinės tvarkomosios komisijos komisaru.

Fundavo Žaiginio vienuolyno ir bažnyčios, Jokūbavo ir Kurtuvėnų bažnyčių statybą.

1794 m. (Kosciuškos) sukilimo metu vadovavo 1-ajam žemaičių savanorių kavalerijos pulkui.

## Įvertinimas
* Šv. Stanislovo ordinas
* 1792 m. – Baltojo erelio ordinas

## Literatūra
* Jonas Drungilas. Jokūbo Ignoto Nagurskio gyvenimo ir veiklos bruožai, Lietuvos dailės muziejaus metraštis, t. 10, 2005 m. II dalis, 2007, p. 143–155.
* Rita Regina Trimonienė. Nagurskių giminės istorija. Kurtuva. Kurtuvėnų regioninio parko metraštis 2002–2005 m. Nr.8: Nagurskiai. Garsios giminės istorija ir palikimas / leidinį sudarė Salvijus Kulevičius. Kaunas: Lututė, 2006, p. 6-12. ISSN 1392–2955.

## Šaltiniai

## Nuorodos
Toyota TF109

**Toyota TF109** – 2009 m. Formulės 1 sezone naudojamas Toyota ekipos automobilis. 2009 m. sausio 18 d. ji debiutavo Algarvės trasoje Portugalijoje.

## Toyota TF109 techninė pusė
* Važiuoklė – anglies pluoštas, korėta kompozitinė struktūra. Dizainas pagamintas, norint gauti kuo daugiau galios iš kuo mažesnio svorio;
* Variklis – Toyota RVX-09 2.4L V8
* Pavarų dėžė – Toyota, 7 pavaros + 1 atbulinė pavara, pusiau automatinė;
* Kuras – Esso;
* Padangos – Bridgestone

## Formulės 1 rezultatai

‡ Buvo skirti tik pusė taškų, nes lenktynės buvo nutrauktos neįveikus 75 % distancijos.

## Nuorodos
ANT

**ANT**, **Ant** arba **ant** be taškų arba su taškais gali reikšti:
* **ANT** –  Antigva ir Barbuda, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **** – Antakarinijos kalba () kalbos kodas pagal ISO 639-3 standartą;
* ant – prielinksnis;
* Ant ( – skruzdėlė) – atviro kodo programavimo įrankis sudėtingoms programoms iš išeities kodo „pagaminti“;
* ANT (, iš *Андрей Николаевич Туполев* 'Andrejus Nikolajevičius Tupolevas') – TSRS lėktuvų, kuriuos konstravo Andrejus Tupolevas, pavadinimo elementas.
Toro Rosso STR4

**Toro Rosso STR4** – Formulės 1 automobilis, naudojamas Scuderia Toro Rosso ekipos 2009 m. sezone. Automobilis buvo pristatytas 2009 m. kovo 9 d. Barselonoje.

Pirmąją sezono pusę automobilius vairavo Sébastien Bourdais ir Sébastien Buemi, o po Vengrijos GP Bourdais pakeitė naujokas Jaime Alguersuari.

## Toro Rosso STR4 techninė pusė
* Važiuoklė – anglies pluoštas, korėta kompozitinė struktūra. Dizainas pagamintas, norint gauti kuo daugiau galios iš kuo mažesnio svorio;
* Variklis – Ferrari 056 2398cc V8, su apribotais sūkiais iki 18 000/min.;
* Pavarų dėžė – 7 pavaros;
* Padangos – Bridgestone

## Formulės 1 rezultatai

‡ Buvo skirti tik pusė taškų, nes lenktynės buvo nutrauktos neįveikus 75 % distancijos.

## Nuorodos
Mi Plan

**„Mi Plan“** () yra pirmasis Kanados/Portugalų atlikėjos Nelly Furtado studijinis albumas ispanų kalba. Šis ketvirtasis studijinis Nelly albumas buvo išleistas 2009 m. rugsėjo 11 d. pirmiausiai Vokietijoje.

## Produkcija
2008 metų pabaigoje Ispanijos žiniasklaida paskelbė, jog Furtado planuoja įrašyti dainas naujajam albumui ispanų kalba ir anglų kalba, ir kad planuoja jį išleisti tarp gegužės ir birželio mėnesių. 2009 m. kovo 4 d. Furtado paskelbė savo „MySpace“ puslapyje, kad planuoja išleisti du albumus: vieni bus ispanų kalba, kitas – portugalų. Pirmasis singlas iš albumo yra „Manos al Aire“ (reiškiantis „Rankas Ore“) kuris išleistas 2009 m. birželio 29 d.
Iš albumo buvo išleisti trysreklaminiai singlai pirmasis yra „Más“ (kuris taip pat bus antrasis singlas), o antrasis „Mi Plan“ (su Aléx Cuba) išleistas 2009 m. rugpjūčio 11 d. Ketvirtasis singlas „Bajo Otra Luz“ (su Julieta Venegas ir La Mala Rodriguez) yra paskutinis reklaminis singlas iš albumo, išleistas 2009 m. rugsėjo 1 d. Ji taip pat pakvietė Meksikos žvaigžde Alejandro Fernandez dainuoti duetą pavadinimu „Sueños“ („Sapnai“) savo naujame albume.

Vokietijoje albumas išleistas anksčiausiai ir sekančią savaitę nuo išleidimo albumas pasiekė pirmąją vietą MegaCharts tope. Be to, jos sugrįžimo singlas „Manos al Aire“ Vokietijos grojamiausių dainų tope (Airplay chart) užėmė 1 vietą.

## Singlai
* „Manos al Aire“ yra pirmasis singlas iš albumo, išleistas 2009 m. birželio 29 d.
* „Más“ patvirtintas, jog bus antrasis singlas iš albumo, ir jis bus išleistas rugsėjo 29 d.

### Reklaminiai singlai
Kad išreklamuotų albumą, buvo išleisti trys reklaminiai singlai per iTunes Store.

* „Más“ yra pirmasis reklaminis singlas išleistas 2009 m. liepos 21 d., o dabar yra antrasis singlas iš albumo.
* „Mi Plan“ (su Alex Cuba) antrasis reklaminis singlas išleistas 2009 m. rugpjūčio 11 d.
* „Bajo Otra Luz“ (su Julieta Venegas ir La Mala Rodríguez) trečiasis ir paskutinis reklaminis singlas išleistas 2009 m. rugsėjo 1 d.
* „Silencio“ (su Josh Groban) buvo išleistas per Rhapsody 2009 m. rugsėjo 1 d.

## Albumo dainos

## Topai

## Išleidimo istorija

## Šaltiniai

## Nuorodos
* NellyFurtado.com – Nelly Furtado oficiali svetainė
Red Bull RB5

**Red Bull RB5** – Formulės 1 automobilis, 2009 m. sezone naudojamas Red Bull Racing ekipos. Automobilis pirmą kartą buvo išbandytas 2009 m. vasario 9 d. Jerezo trasoje, Ispanijoje.

## Red Bull RB5 techninė pusė
* Važiuoklė – anglies pluoštas, korėta kompozitinė struktūra;
* Variklis – Renault RS27 (90°) 2400cc V8, su apribotais sūkiais iki 18 000/min., su įmontuota KERS sistema;
* Pavarų dėžė – 7 pavaros + 1 atbulinės eigos;
* Kuras – Total
* Padangos – Bridgestone

## Formulės 1 rezultatai

‡ Buvo skirti tik pusė taškų, nes lenktynės buvo nutrauktos neįveikus 75 % distancijos.

## Nuorodos
Williams FW31

**Williams FW31** – Formulės 1 automobilis, naudojamas Williams ekipos 2009 m. sezone. Automobilis buvo išbandytas 2009 m. sausio 19 d. Algarvės trasoje Portugalijoje.

## Williams FW31 techninė pusė
* Važiuoklė – anglies pluoštas, korėta kompozitinė struktūra;
* Variklis – Toyota RVX-09 2.4 L (~146) 90° V8, su apribotais sūkiai iki 18 000/min., su KERS sistema;
* Pavarų dėžė – Williams, 7 pavaros, pusiau automatinė;
* Padangos – Bridgestone

## Formulės 1 rezultatai

‡ Buvo skirti tik pusė taškų, nes lenktynės buvo nutrauktos neįveikus 75 % distancijos.

## Nuorodos
Trasa Algarvė

**Algarvės trasa** – 4 692 km ilgio autosporto trasa Portimauno mieste, Portugalijoje.

Trasos statybos buvo baigtos 2008 m. spalio mėnesį, o su visa infrasktruktūra (kartingų trasa, technologijų parku, 5* viešbučių, sporto kompleksu ir apartamentais) projektas vertinamas apie 250 milijonų eurų.

Trasoje vyksta Formulės 1 bandymai, įvairios motociklų ir kitos autosporto lenktynės.

2009 m. vasario mėnesį pasigirdo kalbos, jog greitu laiku šioje trasoje galėtų vykti ir Formulės 1 lenktynės.

## Šaltiniai
Vedrių piliakalnis

**Vedrių piliakalnis** -  piliakalnis Šilalės rajone, Vedrių kaime. Jis įrengtas Akmenos kairiajame ir Akmenyno dešiniajame krantuose, jų santakoje. Aikštelė buvo 35 m ilgio, pailga rytų-vakarų kryptimi, kiek aukštesniu rytiniu galu. Jos plotis neaiškus, nes Akmena nuplovė didžiąją piliakalnio dalį, liko tik 1-5 m pločio (rytų pusėje) jo pietinis kraštas ir šlaitas. Rytiniame aikštelės gale supiltas 5 m aukščio, 30 m pločio pylimas, kurio išorinis 6 m aukščio šlaitas leidžiasi į 20 m pločio, 4 m gylio griovį. vakariniame gale įtvirtinimai mažiau aiškūs, nes čia jie beveik visiškai nuplauti (išliko tik pats pietinis jų kraštas). 8 m žemiau aikštelės būta griovio ir už jo supilto 15 m pločio pylimo, kurio išorinis pylimo 3 m aukščio šlaitas leidosi į 9 m pločio, 1 m gylio griovį. Už griovio, toliau į vakarus buvo piliakalniui greičiausiai nepanaudota žemėjanti kalvos dalis.

Į rytus nuo piliakalnio, už griovio įrengtas priešpilis. Jo aikštelė trikampė, 33 su 15 m dydžio. Aikštelės rytiniame krašte supiltas 33 m ilgio, 5 m aukščio, 16 m pločio pylimas, už kurio yra 20 m pločio, 1,5 m gylio griovys.

Į rytus nuo priešpilio ir į pietus nuo piliakalnio 2 ha plote yra papėdės gyvenvietė, kurioje rasta grublėtos keramikos, molio tinko.

## Nuorodos
* Vedrių piliakalnis
* Hillforts.eu atvirųjų duomenų ištekliai
Padievyčio piliakalnis

**Padievyčio piliakalnis** - piliakalnis Šilalės rajone, Šiauduvos apylinkėse. Jis įrengtas Dievyčio ežero pietiniame krante esančioje masyvioje kalvoje. Aikštelė netaisyklingo keturkampio formos, pailga rytų-vakarų kryptimi, 150x100 m dydžio, kiek žemesniu pietiniu kraštu. Piliakalnis apaugęs mišriu mišku, kuris anksčiau buvo kirstas, dalis aikštelės dirvonuoja, į jį rytiniu šlaitu veda kelias. Šlaitai statūs.

Į rytus nuo piliakalnio per Ežervyčio pelkę veda kūlgrinda.
 
## Nuorodos
* Padievyčio piliakalnis
* Hillforts.eu atvirųjų duomenų ištekliai
NIC

**NIC**, **Nic** arba **nic** be taškų arba su taškais gali reikšti:
* **NIC** –  Nikaragva, triženklis šalies kodas pagal:
** Tarptautinės standartizacijos organizacijos standartą ISO 3166-1;
* **** – Nigerio-Kordofonio kalbų (), kodas pagal ISO 639-2 standartą;
* National Industrial Credit Bank Ltd (NIC);
* Nacionalinis ledo centras ();
NER

**NER**, **Ner** arba **ner** be taškų arba su taškais gali reikšti:
* **NER** –  Nigeris, triženklis šalies kodas pagal:
** Tarptautinės standartizacijos organizacijos standartą ISO 3166-1;
* **** – Yahadian kalba () kalbos kodas pagal ISO 639-3 standartą;
Pusininkystė

**Pusininkystė** – žemės nuomos ir atodirbio rūšis – mokestis žemvaldžiui už naudojimąsi žeme arba žemdirbiui už darbą sudaro pusę derliaus. Jei atsilyginama ne puse, o kitokia derliaus dalimi, ji kartais vadinama ir dalininkyste. Pusininkystė buvo būdinga feodalizmui ir kapitalizmui, ypač perėjimui iš feodalinės nuomos į kapitalistinę. Vis dar praktikuojama kai kur Ispanijoje, Italijoje, JAV, Prancūzijoje, daugelyje rytų šalių tebėra vyraujanti nuomos norma.

## Rusijoje
Rusijoje XIII a.–XIX a. pirmojoje pusėje pusininkystė praktikuota kaip viena valstiečių vertimo baudžiauninkais formų. Nusigyvenę bendruomenininkai, laisvieji žmonės, paleisti laisvėn cholopai pagal sutartį iš feodalo gaudavo sklypą ir paskolą. Už tai jam turėjo duoti nuo pusės iki dviejų trečdalių derliaus, dirbti ir mokėti mokesčius. Neišgalėdami grąžinti skolos ir sumokėti mokesčių, jie laikui bėgant tapdavo baudžiauninkais. Pusininkystė buvo svarbi atodirbio atmaina.

## Lietuvoje
Lietuvoje XIX a. antrojoje pusėje ir XX a. pradžioje pusininkystė buvo daugiausia praktikuojama atodirbio atmaina, tačiau dominuojanti žemės nuomos rūšis nebuvo. Skirtingai nei Rusijoje, Lietuvoje dažniausiai iš pusės nuomota žemė su trobesiais.

## Šaltiniai
Kurmiškė (Raseiniai)

**Kurmiškė** – buvęs kaimas Raseinių rajono savivaldybėje, 8 km nuo Kaulakių.

## Istorija

2015 m. kaimas panaikintas, jo žemės atiduotos Pikčiūnų girininkijai, Ūturiams, Bernotams ir kt.

## Gyventojai

## Šaltiniai
Dapkaičiai

**Dapkaičiai** – kaimas Raseinių rajono savivaldybėje, 7 km į rytus nuo Kaulakių.

## Gyventojai

## Šaltiniai
Valatkaičiukai

**Valatkaičiukai** – kaimas Raseinių rajono savivaldybėje, 2 km į šiaurės vakarus nuo Vosiliškio.

## Gyventojai

## Šaltiniai
Žembiškis

**Žembiškis** – buvęs kaimas Raseinių rajono savivaldybėje, 8 km nuo Vosiliškio.

## Istorija

2015 m. kaimas panaikintas: jo žemės prijungtos prie Pašušvio girininkijos ir Graužų kaimo.

## Gyventojai

## Šaltiniai
Dvarviečiai (Pagojukai)

**Dvarviečiai** – viensėdis Raseinių rajono savivaldybėje, 2 km nuo Kaulakių. 

## Gyventojai

## Šaltiniai
Pakalniškiai (Pagojukai)

**Pakalniškiai** – kaimas Raseinių rajono savivaldybėje, 5 km nuo Žaiginio. Kaime stūkso valstybės saugomas Pakalniškių akmuo.

## Gyventojai

## Šaltiniai
Pusšešėlis

**Pusšešėlis** – erdvė tarp šviesos ir šešėlio už gana didelio neskaidraus kūno, apšviesto šviesos šaltinio. Jo matmenys artimi kūno ir atstumo tarp kūno ir šaltinio matmenims. Pusšešėlyje matoma tik šviesos šaltinio dalis, be to, tuo mažesnė, kuo arčiau kūno yra šaltinis. Pavyzdžiui, dalinis Saulės užtemimas matomas Žemės vietose, kuriomis slenka Saulės apšviesto Mėnulio pusšešėlis. Pusšešėliu dar vadinama Saulės dėmių išorinė šviesesnė dalis.

## Šaltiniai
Raimondas Minderis

**Raimondas Minderis** (1941 m. vasario 20 d. Čiobiškyje, Musninkų valsčiuje – 2022 m. kovo 17 d. Vilniuje) – Lietuvos baleto artistas, pedagogas.

## Biografija
1959 m. baigęs Leningrado choreografijos mokyklą iki 1993 m. šoko Lietuvos operos ir baleto teatre. 1969–1972 m. dėstė M. K. Čiurlionio meno mokyklos Choreografijos skyriuje. 1976–1993 m. Lietuvos operos ir baleto teatro baleto trupės vadovas.

Su Lietuvos operos ir baleto teatro ir koncertinėmis programomis gastroliavo Čekoslovakijoje, Konge, Lenkijoje, Sirijoje, Suomijoje, Švedijoje, Vokietijos DR ir kitur.

## Svarbiausi vaidmenys
* Žilvinas – Eduardas Balsys. Eglė, žalčių karalienė, 1960 m.
* Florindas – Michailas Čiulakis. Tariamasis sužadėtinis, 1962 m.
* Febas – Čezarė Punis. Paryžiaus katedra Esmeralda, 1962 m.
* Spartakas – Aramas Chačaturianas. Spartakas, 1964 m.
* Bobas, Ąžuolas – Antanas Rekašius. Gęstantis kryžius 1966 m., Aistros 1971 m.
* Dezirė ir Karalius, Zygfrydas – Piotras Čaikovskis. Miegančioji gražuolė 1967 m., 1981 m., Gulbių ežeras 1968 m.
* Bazilis, Don Kichotas – Liudvikas Minkus. Don Kichotas 1968 m., 1995 m.
* Ugnius – Juozas Indra. Audronė, 1969 m.
* Albertas – Adolfas Adamas. Žizel, 1970 m.
* Vronskis – Rodionas Ščedrinas. Ana Karenina, 1975 m.
* Marius – Julius Juzeliūnas. Ant marių kranto, 1975 m.
* Daktaras Aiskauda – Igoris Morozovas. Daktaras Aiskauda, 1978 m.
* Radža – Liudvikas Minkus. Bajaderė, 2007 m.
* Sukūrė Žilvino vaidmenį filme balete „Eglė žalčių karalienė“, režisieriai Vytautas Grivickas, Algimantas Mockus, 1965 m.

## Šaltiniai
Račius

**Račius** – ratus, roges bei jų dalis (stebules, tekinius) dirbantis amatininkas. Svarbiausi račiaus įrankiai ir priemonės: kirviai, pjūklai, grąžtai, kaltai, obliai, ragalanksčiai; darbastalis (varstotas). 

Feodalizmo laikais Lietuvoje račiai telkėsi prie dvarų. Kapitalizmo laikotarpiu račiai specializavosi – atsirado ratų dirbėjai, ratlankių lenkėjai ir pan. Laikui bėgant ištisus kaimus imta vadinti verslų pavadinimais (Račiai, Stelmokai, Stebuliai). XIX a. pab.–XX a. pirmojoje pusėje račių centrai buvo Eišiškės, Jonava, Kamajai, Kupiškis, Šėta, Vabalninkas, Varniai. Paplitus automobiliams, kinkomojo transporto priemones ėmus gaminti pramoniniu būdu, račiaus amatas XX a. antroje pusėje sunyko.

## Šaltiniai
Bronius Minelga

**Bronius Minelga** (1911 m. lapkričio 9 d. Padargupiai, Ariogalos valsčius – 1969 m. gruodžio 31 d. Kaunas) – Lietuvos gydytojas, teismo medicinos specialistas, medicinos daktaras.

## Biografija
1938 m. baigė Vytauto Didžiojo universitetą. 1942 m. medicinos daktaras.

Nuo 1939 m. Vytauto Didžiojo universiteto (1946–1950 m. Kauno universitetas), nuo 1950 m. – Kauno medicinos instituto dėstytojas, 1944–1951 m. Teismo medicinos katedros vedėjas; 1945 m. docentas. Pasiūlė būdą alkoholio kiekiui kraujuje nustatyti.

## Bibliografija
* Kova su džiova (1937 m.).

## Šaltiniai
Šv. Elenos salos vėliava

**[[Šv. Elenos Sala|Šv. Elenos salų]] vėliava** buvo patvirtinta 1984 m. spalio 4 d. Kadangi salos priklauso Jungtinei Karalystei, tai jų vėliavoje naudojama ir Jungtinės Karalystės vėliava. Visa vėliava yra mėlyname fone, o kairiajame viršutiniame kampe pavaizduota Jungtinės Karalystės vėliava. Dešinėje viduryje pavaizduotas Šv. Elenos salų herbas.
John Heartfield

**John Heartfield** (g. 1891 m. birželio 19 d. – 1968 m. balandžio 26 d. mirė Berlyne; tikrasis vardas **Helmut Herzfeld**) – vokiečių menininkas, žymiausias to meto fotomontažo meistras. Nuo 1916 m. save vadino *Heartfield* taip kritikuodamas nacionalizmą ir Vokietijoje vyravusias antiangliškas nuotaikas Pirmojo pasaulinio karo metu.

## Karjera
1918 m. John Heartfield pradėjo dalyvauti Berlyno dadaizmo judėjime ir Vokietijos komunistų partijoje. Jis buvo atleistas iš Reichsvero kino tarnybos už tai, kad rėmė streiką, kuris buvo paskelbtas nužudžius Karl Liebknecht ir Rosa Luxemburg. John Heartfield su George Grosz įkūrė satyrinį žurnalą Die Pleite. Po susipažinimo su Bertolt Brecht John Heartfield išvystė fotomontažą į politinės ir meninės raiškos formą. John Heartfield dirbo dviejose komunistiniuose leidiniuose: dienraštyje *[[Die Rote Fahne]]* ir savaitraštyje *[[Arbeiter-Illustrierte-Zeitung]]* (*AIZ*), pastarajame buvo išspausdinti jo svarbiausi darbai.
Šv. Elenos salos herbas

**[[Šv. Elenos Sala|Šv. Elenos salos]] herbas** buvo patvirtintas 1984 m. sausio 30 d.

Herbas simbolizuoja skydą, kurio viršutinis trečdalis nuspalvintas geltona spalva, o jame pavaizduotas Šv. Elenos salos sėjikas. Likusioje apatinėje herbo dalyje vaizduojamos salos bei didelis tristiebis laivas su Anglijos vėliava.
Majoto vėliava

**[[Majotas]]** neturi oficialios savo vėliavos. Vietoj jos ši sala naudoja Prancūzijos vėliavą. 

Neoficialia savo vėliava Majotas naudoja savo herbą įrėmintą baltame fone ir virš kurio užrašytas salos pavadinimas raudonomis raidėmis.
Mykolas Mingaila

**Mykolas Mingaila** (*Minigaila*,  m. apie 1419 m.) – vienas žymiausių XIV a. pabaigos – XV a. pradžios Lietuvos Didžiosios Kunigaikštijos didikų.

## Biografija

Horodlėje gavo Ravos herbą. Prieš tai turėjo kitą herbą.

XIV a. antrosios pusės Lietuvos Didžiosios Kunigaikštytės bajoro Gedgaudo sūnus. Pirmą kartą minimas 1387 m. Jogailos privilegijoje Vilniaus vyskupui. Spėjama, kilęs iš 1379–1392 m. kryžiuočių kelių aprašymuose 1385 m. minimo Mingailos kaimo. Svarbiausia tėvoninė valda – Dieveniškės.

## Valstybės tarnyba

1377–1381 m., 1382–1392 m. artimai bendravo su Lietuvos didžiuoju kunigaikščiu Jogaila, įtaką išsaugojo ir 1392–1430 m. valdant Vytautui. 1387–1399 m. Ašmenos seniūnas, 1393 m. – Vilniaus seniūnas, 1413 m. – Vilniaus kaštelionas. 1413 m. Horodlėje atsisakė senojo herbo ir gavo naują Ravos herbą.

|-

## Šaltiniai
Majoto herbas

Neoficialus **[[Majotas|Majoto]] herbas** buvo patvirtintas 1982 m. liepos 23 d. Pagrindinėje jo dalyje yra pavaizduotas apverstas mėnulis mėlyname fone bei gėlės – raudoname. Iš abiejų pusių herbą prilaiko jūrų arkliukai.

Oficialiai Majoto herbu ir vėliava naudojami Prancūzijos simboliai.
Reunjono vėliava

Kadangi **Reunjonas** yra Prancūzijos užjūrio regionas, oficialios vėliavos ši sala neturi. Oficialiai naudojama Prancūzijos vėliava, tačiau 2003 m. veksilologų Reunjono asociacija iš daugelio siūlymų išrinko Prancūzijos Reunjono logotipą-simbolį, kuris gali būti naudojamas kaip vėliava.
Jonas Gaidamavičius-Gaidys

**Jonas Gaidamavičius** (literatūrinis slapyvardis **Jonas Gaidys**, 1860 m. rugsėjo 14 d. Kaniūkuose, Skudutiškio valsčius – 1911 m. gruodžio 30 d. Alantoje. Palaidotas Alantos kaimo kapinėse.) – Lietuvos gydytojas, prozininkas, publicistas, Varšuvos lietuvių studentų draugijos „Lietuva“ įkūrėjas, varpininkas.

## Biografija
Baigęs Alantos pradinę mokyklą, mokėsi Peterburgo gimnazijoje. Studijavo Peterburgo universitete. 1889 m. Varšuvos universitete baigė medicinos mokslus.

Dirbo gydytoju Molėtuose. 1888-1890 m. gyveno tėvo nuomojamame Kazimieravos dvarelyje, nuo 1890 m. – Petro Aleksandrovskoje. 1893 m. stojo į Rusijos imperijos kariuomenės karinę tarnybą ir išvyko į Turkestaną. Išleistas į atsargą pulkininko laipsniu, grįžo į Lietuvą. Nuo 1908 m. dirbo gydytoju Alantoje. Suorganizavo žinomą Kazlų kaimo kapelą.

Studijuodamas 1888 m. įkūrė Varšuvos lietuvių studentų draugiją „Lietuva“, jai vadovavo. Vienas iš laikraščio „Varpas“ leidimo iniciatorių. Kartu su J. Adomaičiu–Šernu, V. Kudirka 1888 m. parengė „Varpo“ prospektą, parašė įžanginį straipsnį jo pirmajam numeriui. 1889 m. daug rašė į „Varpą“, paskelbė jo kryptį nustatančių straipsnių. Šiame laikraštyje išspausdino nebaigtą apysaką „Antanas Valys“ (1889 m. , Nr. 1-12), apsakymą „Pašauktieji“ (1880 m., Nr. 1-3), kitus beletristikos kūrinius, publicistinių straipsnių. 

## Atminimo įamžinimas
1982 m. Utenos kraštotyrininkų pastangų dėka ant J. Gaidamavičiaus-Gaidžio kapo pastatytas liaudies meistro S. Karanausko drožtas ąžuolinis stogastulpis.

## Šaltiniai

## Nuorodos
* Bernardas Aleknavičius. Varpą pradėjęs 
* „Ne Kudirka „Varpą“ leisti sumanė…“. „Gilija“ (Klaipėda), 2003 Nr.38 ir 39
* Jonas Gaidys-Gaidamavičius (1860–1911)
* Biografija
Bronė Mingilaitė-Uogintienė

**Bronė Mingilaitė-Uogintienė** (1919 m. balandžio 10 d. Petrogradas, dab. Sankt Peterburgas – 1983 m. liepos 13 d. Vilnius, palaidota Antakalnio kapinėse) – Lietuvos dailininkė tapytoja.

## Biografija
Vyras Bronius Uogintas. 1936–1940 m. mokėsi Kauno meno mokykloje pas P. Kalpoką, J. Vienožinskį, 1943 m. baigė Vilniaus dailės akademiją.

1947–1953 m. Lietuvos dailės instituto (1944–1951 m. Vilniaus dailės institutas) dėstytoja.

Sūnus dailininkas Bronius Uogintas (1946–2013 m.).

## Kūryba
Nutapė portretų (Kazys Boruta, 1963 m., Giedrė Kaukaitė, Rūta Staliliūnaitė, abu 1973 m., Barbora Radvilaitė 1975 m., Petras Rauduvė, Antanas Vengris, abu 1977 m., „Renuariška moteris“ 1979 m.), natiurmortų („Ramunės“ 1959 m., „Gėlės ir keramika“ 1964 m., „Tulpės“ 1965 m., „Kalijos“ 1968 m., „Ciklamenai“ 1973 m., „Saulėgrąžos“ 1978 m.), peizažų („Antakalnis darganoje“ 1943 m., „Prie Neries“ 1963 m., „Peizažas“ 1978 m.).

Iliustravo knygas: Mykolas Sluckis. Būsimasis kapitonas, lenkų kalba 1952 m.; Kai pavysi, tai prarysi; Lietuvių liaudies pasaka, 1955 m.; Kostas Kubilinskas. Mano spalvos, 1957 m.

Sukūrė dekoracijų Vilniaus lėlių teatro spektakliams: Balys Sruoga. Aitvaras teisėjas; Salomėja Nėris. Sigutė, abu 1946 m.

Kūrybai būdinga spalvinių dėmių ritmika, ekspresyvumas, paveikslo nuotaiką kuria koloritas, spalviniai niuansai. Nuo 1943 m. dalyvavo parodose, individualios parodos: Vilnius, Kaunas, Panevėžys, Šiauliai – visos 1969 m.; Vilnius, Kaunas – abi 1979 m. Jos kūrinių turi Lietuvos dailės muziejus.

## Šaltiniai
Liudikų kalba

**Liudikų kalba** – Uralo kalbų finougrų grupės kalba. Kartais laikoma karelų kalbos dialektu. Šia kalba kalba 3 000 žmonių Karelijos respublikoje, Onegos ežero šiaurės rytiniame krante.
## Išnašos

## Nuorodos
*
Kolaboravimas

**Kolaboravimas** – valstybės išdavimas, bendradarbiavimas su okupacine arba su visuomenės daugumos nepalaikoma valdžia. Apima nusikaltimus, įvykdytus tarnaujant okupacinei valdžiai (gyventojų žudymas ir persekiojimas, ekonominis šalies išnaudojimas), taip pat dalyvavimą marionetinėje vyriausybėje ar kitose okupantų suformuotose valdžios struktūrose.

## Etimologija

Žodis *kolaboruoti* įvestas 1871 m. Prancūziškai *collaborateur* iš pradžių buvo pavadinti kontrabandininkai, Napoleono karų metu (1802 m.) prekiavę su Anglija ir padėję pabėgti monarchistams. Žodis išvestas iš lotynų kalbos *collaborare* – „bendradarbiauti“. Kolaboracija „išdavikiško bendradarbiavimo su priešu“ prasme pradėta vartoti nuo 1940 m. ir iš pradžių taikyta Viši režimui bei jos rėmėjams Prancūzijoje, bendradarbiavusiems su nacistine Vokietija.

## Nuorodos
* Vytautas Tininis. „Kolaboravimo“ sąvoka Lietuvos istorijos kontekste
Meščerų kalba

**Meščerų kalba** buvo Uralo kalbų, finougrų grupės kalba, kuria kalbėjo meščerai, gyvenę Okos upės baseine. Duomenų apie šią kalbą mažai, bet žinoma, kad ji priklausė Volgos finų pogrupiui ir buvo gimininga mokšų ir erzių kalboms. Meščerų kalba išnyko XVI a.

## Šaltiniai
Permių kalbos

**Permių kalbos** – kalbų grupė, priklausanti Uralo kalbų šeimai, finougrų kalbų finų pogrupiui. Permės kalbomis kalbama Uralo kalnų regione.

Permių kalbas sudaro:
* Komių kalba (*komių zyrių*)
* Komių jazvinų kalba
* Komių permių kalba
* Udmurtų kalba
## Išnašos
Juratų kalba

**Juratų kalba**, rytų nencų kalba – išnykusi Uralo kalbų šiaurės samodų kalbų grupės kalba, kuria kalbėta Sibiro tundroje į vakarus nuo Jenisejaus ir Taimyre į rytus nuo Uralo.

Juratų kalba išnyko XIX a. pradžioje. Juratų kalba buvo pereinamoji grandis tarp nencų ir encų kalbų. Apie šią kalba nėra daug žinoma. Vienas svarbiausių šaltinių yra suomių kalbininko Matthias Alexander Castrén užrašai iš XIX a. vidurio. Juratų kalba šnekėję žmonės visiškai  perėmė nencų kalbą.
Pranciškus Vladislovas Nagurskis

**Pranciškus Vladislovas Nagurskis** (m. 1751 m. pab. ar 1752 m. pr. palaidotas Tytuvėnų bažnyčioje) – Žemaitijos ir Lietuvos Didžiosios kunigaikštijos politinis, karinis ir visuomenės veikėjas.

## Giminė
Kilęs iš Žemaitijos bajorų, Lietuvos Didžiosios Kunigaikštystės politinių ir visuomenės veikėjų Nagurskių giminės. Tėvas Jonas Nagurskis, broliai Jurgis Nagurskis (m. po 1749 m.) ir Mikalojus Nagurskis (m. po 1728 m.). Su žmona, Mazovijos pastalininko dukterimi Joana Šukštaite, turėjo 8 vaikus, iš kurių pasižymėjo Laurynas ir Jokūbas Ignotas.

## Valdos
1718 m. mirus tėvui su broliais susitarė dėl Džiuginėnų dvaro pasidalijimo. 1717 m. iš Kniazevičių įsigijo per karą su švedais nukentėjusius Kurtuvėnus ir pavertė juos svarbiausia giminės rezidencija. Ūkiui atsigaunant po karų sėkmingai plėtė valdas, jam dar gyvam esant Nagurskiai įėjo į turtingiausių Lietuvos dvarininkų dvidešimtuką.

## Veikla
Nuo 1703 m. Pavenčių seniūnas, nuo 1711 m. – Mažųjų Dirvėnų netoli Kurtuvėnų tijūnas ir Žemaitijos pilies teisėjas, nuo 1715 m. – Žemaitijos teismo paseniūnis, nuo 1719 m. – Žemaitijos pakamaris.

Būdamas pamaldus aukojo Kėdainių, Dotnuvos, Kražių bažnyčioms ir vienuolynams.

## Literatūra
* Rita Regina Trimonienė. Nagurskių giminės istorija. Kurtuva. Kurtuvėnų regioninio parko metraštis 2002–2005 m. Nr.8: Nagurskiai. Garsios giminės istorija ir palikimas / leidinį sudarė Salvijus Kulevičius. Kaunas: Lututė, 2006, p. 6-12. ISSN 1392–2955.

## Šaltiniai